Універсітэт каралеўскіх дарог

Універсітэт каралеўскіх дарог () — канадская дзяржаўная вышэйшая навучальная ўстанова са статусам універсітэта, якая месціцца ў горадзе Колвуд у правінцыі Брытанская Калумбія, Канада.

 Агульная характарыстыка 
Універсітэт размешчаны ў нацыянальным гістарычным парку — замку «Хэтлі» на востраве Ванкувер. Пасля закрыцця ў 1995 годзе аднайменнага ваеннага каледжа, заснаванага ў 1940 годзе, урад правінцыі стварыў на базе кампуса былой ваеннай вучэльні дзяржаўны ўніверсітэт.

Вучэльня прапануе прыкладныя і прафесійныя праграмы навучання на ўзроўні бакалаўрыяту, магістратуры і аспірантуры. Праграмы ў асноўным прапануюцца ў змешаным фармаце, які спалучае перыядычныя заняткі ў кампусе з онлайн-курсамі. Гэты фармат прызначаны пераважна для працуючых спецыялістаў, якія могуць завяршыць навучанне на адлегласці, захоўваючы сваё працоўнае месца.

 Спасылкі 

 Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Канады